Държавен вестник, бр. 86, 2012 г., стр. 89

БРОЙ  86	
Д Ъ Р Ж А В Е Н  В Е С Т Н И К 	
СТР.  89  
4. сложността на схемата на летището; 
5. движението на транспортните средства.
Чл. 420. (1) Визуалните компоненти на сис­
темата за управление на наземното движение 
(маркировка, светлини и знаци) и контролът 
върху него се проектират по такъв начин, 
че да отговарят на съответните технически 
изисквания на наредбата.
(2) Системата за управление на наземното 
движение и контролът върху него се проек­
тират като средство, помагащо да се предо­
твратят нерегламентирани навлизания на ВС 
и транспортните средства на работната ПИК.
(3) Cистемата се проектира като средство, 
помагащо за предотвратяване на сблъскване 
между ВС, а също така между ВС и транс­
портни средства или обекти на всяка част от 
работната площ.
Чл. 421. Когато системата за управление 
на наземното движение и контролът върху 
него се осигуряват чрез изборно включване 
на светлинна „стоп“ линия и осевите светли­
ни на ПР, се прилагат следните изисквания:
1. на маршрутите за рулиране, обозначени 
чрез включени осеви светлини на ПР, движе­
нието да може да се прекрати посредством 
включването на светлинната „стоп“ линия;
2. управляващите схеми се монтират по 
такъв начин, че при включване на светлин­
ната „стоп“ линия, разположена пред ВС, 
съответната секция на осевите светлини на 
ПР извън нейните граници да се изключва;
3. осевите светлини на ПР се включват 
пред ВС след изключването на светлинната 
„стоп“ линия.
Чл. 422. Когато интензивността на дви­
жението и условията на експлоатация на 
летището са такива, че регулирането на по­
тока движение не може да се осигури чрез 
алтернативни средства и начини, се осигурява 
радиолокатор за управление на наземното 
движение на маневрената площ на летище, 
предназначена за използване в условия на 
хоризонтална видимост на ПИК, по-малка 
от 350 m.
Чл. 423. Когато интензивността на дви­
жението и условията на експлоатация на 
летището са такива, че регулирането на по­
тока движение не може да се осигури чрез 
алтернативни средства и начини, се осигурява 
радиолокатор за управление на наземното 
движение на маневрената площ на летище, 
предназначено за използване в условия, раз­
лични от чл. 422.
Г л а в а  ч е т и р и д е с е т  и  о с м а
ПЛАНИРАНЕ НА МЕРОПРИЯТИЯ В СЛУ­
ЧАЙ НА АВАРИЙНА ОБСТАНОВКА НА 
ЛЕТИЩЕТО
Раздел І
Общи положения
Чл. 424. Планът за мероприятия в случай на 
аварийна обстановка на летището се разработ­
ва за летище с отчитане на полетите на ВС и 
дейностите, които се извършват на летището. 
Чл. 425. (1) Планът за мероприятия в 
случай на аварийна обстановка на летище­
то осигурява координирането на действия, 
които се предприемат при възникването на 
авирийни обстоятелства на летището или в 
неговата околност.
(2) Примери за аварийни обстановки са: 
аварийни ситуации с въздухоплавателни 
средства, саботажи, включително бомбени 
заплахи, незаконни намеси в дейността 
на гражданската авиация, произшествия и 
инциденти с опасни товари, пожари и пред­
поставки за възникване на такива, природни 
бедствия, извънредни ситуации, заплахи за 
здравето на обществото и други събития, 
свързани със застрашаване на безопасността 
в гражданската авиация.
(3) Примери за заплахи за здравето на 
обществото са: повишеният риск от прена­
сянето и разпространението от пътници или 
товари на тежка заразна болест в междунаро­
ден план посредством въздушния транспорт 
и тежка епидемия от заразни заболявания, 
които потенциално да засегнат голяма част 
от летищния персонал.
Чл. 426. (1) Планът осигурява координаци­
ята на отговорността и участието на всички 
съществуващи служби и организации, които 
по мнението на Главна дирекция „Гражданска 
въздухоплавателна администрация“ могат да 
окажат помощ при възникване на аварийна 
ситуация.
(2) Примери за служби на летището и извън 
летището, които могат да окажат помощ при 
възникване на аварийна ситуация, са:
1. на летището: служителите на доставчика 
на аеронавигационно обслужване, службата 
за аварийно-спасително и противопожарно 
осигуряване, летищната администрация, 
службата за спешна медицинска пломощ, 
авиационните оператори, службата по сигур­
ността и полицията;
2. извън летището: службите за пожарна 
безопасност, полицията, здравните органи 
(включително спешна медицинска пломощ, 
болниците и местните медицински служби), 
военните и бреговата охрана.
(3) Местните медицински служби планират 
намаляването на неблагоприятните последици 
за обществото от свързани със здравето съби­
тия и се занимават с въпросите за здравето на 
населението, а не предоставянето на здравни 
услуги на физически лица.
Чл. 427. Планът осигурява необходимото 
сътрудничество и координация с координаци­
онния център за спасяване, при необходимост.
Чл. 428. Планът за мероприятия в случай на 
аварийна обстановка на летище е необходимо 
да включва най-малко следните елементи:
1. типове на аварийните ситуации, за които 
има изготвени планове;
2. служби и организации, участващи в 
плана;